google/wiki40b huggingface dataset:
खागड़ाछड़ि सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

खागड़ाछड़ि सदर उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले में स्थित है।
दिन

दिन (Day), समय की एक इकाई है। आम प्रयोग में यह 24 घंटे के बराबर का अंतराल है। यह एक उजियारे दिवस और एक अंधेरी रात का योग है।
हिंदुस्तान अर्ध्रा

डिज़ाइन

एटीएस-1 अर्ध्रा के चालक दल की क्षमता 2 है। इसकी लंबाई 8.61 मीटर है, 16.5 मीटर के पंख और 2.46 मीटर ऊँचाई है। सैलप्लेन में वार्टमैन एफएक्स-61-184 का एयरफोइल है। यह अधिकतम 508 किलोग्राम वजन के साथ उड़ सकता है और इसमें 328 किलोग्राम वजन का खाली भार होता है।

प्रदर्शन

इसके प्रदर्शन की ओर देखे तो, सैलप्लान की 61 किमी/घंटा की स्टाल गति है जिसके बाद यह अपनी गति 201 किमी/घंटा की अधिकतम गति तक बढ़ा सकता है। इसका अधिकतम ग्लाइड अनुपात 26 है और g सीमाएं +5.3 -2.65 है। विमान में सिंक की दर 0.78 मी/से है।
फाइनेंशियल टाइम्स

यह् एक प्रमुख दैनिक समाचार पत्र है।
एंड्रयू फ्लिंटॉफ

अंतर्राष्ट्रीय कैरियर

इन्होंने अपने टेस्ट क्रिकेट का पहला मैच १९९८ में दक्षिण अफ्रीका क्रिकेट टीम के खिलाफ खेला था और अंतिम टेस्ट मैच २००९ में ऑस्ट्रेलिया क्रिकेट टीम के  खिलाफ खेला गया था ,जबकि एक दिवसीय अंतर्राष्ट्रीय क्रिकेट की शुरुआत १९९९ में पाकिस्तान क्रिकेट टीम के खिलाफ की थी और अंतिम मैच वेस्टइंडीज क्रिकेट टीम के खिलाफ खेला था। फ्लिंटॉफ ने अपने टेस्ट कैरियर में कुल ७९ मैचों में ३८४५ रन बनाए थे और वनडे में १४१ मैचों में ३३९४ रन बनाए जबकि टेस्ट में टेस्ट में २२६ विकेट और वनडे में १६८ विकेट चटकाए थे।

आईपीएल

एंड्रयू फ्लिंटॉफ २००९ के इंडियन प्रीमियर लीग में चेन्नई सुपर किंग्स की ओर से खेले थे।
नाइट्रेट

नाइट्रेट (nitrate) कार्बन [carbon] और नाइट्रोजन तत्वों [nitrogen] का बना एक ऋणायन (निगेटिव आवेश वाला आयन) होता है। इसका रासायनिक सूत्र NO₃⁻ है। यह अमोनियम नाइट्रेट जैसे कई रासायनिक यौगिकों (कम्पाउंड) का अंश है।
धातुओं अथवा उनके ऑक्साइड पर नाइट्रिक अम्ल की अभिक्रिया द्वारा उत्पन्न लवणों को नाइट्रेट कहते हैं। सामान्य ताप पर नाइट्रेट ठोस क्रिस्टल होते हैं। अधिकतर नाइट्रेट श्वेत रंग के पदार्थ हैं, परंतु कुछ जलीय नाइट्रेट (जैसे कोबाल्ट, निकेल, ताम्र नाइट्रेट) रंगीन भी होते हैं। गरम करने पर इनका विघटन हो जाता है।
सामान्यत: नाइट्रेट जल में विलेय होते हैं। अनेक नाइट्रेट वायुमंडल से जलवाष्प का अवशोषण कर लेते हैं। इन्हें आर्द्रताग्राही (hygroscopic) पदार्थ कहते हैं। गरम करने पर विघटन द्वारा नाइट्रेट की कुछ मात्रा ऑक्साइड में परिवर्तित हो जाती है और उससे नाइट्रिक अम्ल मुक्त होता है।
क्षारीय विलयन में नाइट्रेट का ऐल्यूमिनियम अथवा जिंक द्वारा अपचयन हो जाता है। इस क्रिया का उपयोग नाइट्रेट के मात्रात्मक परिमापनों (quantitative measurements) में किया जाता है।
पूर्वोतर परिषद

पूर्वोत्तर परिषद (एनईसी) भारत के पूर्वोत्तर क्षेत्र के आर्थिक और सामाजिक विकास के लिए बनी एक बुनियादी संस्था है। इसकी स्थापना संसदीय अधिनियम के तहत भारत की केन्द्र सरकार ने सन् 1971 में की। इसके सदस्य भारत के पूर्वोत्तर के सात राज्य अरुणाचल प्रदेश, असम, मणिपुर, मेघालय, मिज़ोरम, नागालैण्ड, सिक्किम और त्रिपुरा हैं और इनके मुख्यमंत्री राज्य का प्रतिनिधित्व करते हैं। इसका मुख्यालय शिलांग में स्थित है एवं यह पूर्वोत्तर क्षेत्र विकास मंत्रालय (भारत सरकार) के अन्तरगत आता है।
करवा

करवा या करक मिट्टी का लोटे या कलशनुमा पात्र होता है। इसका प्रयोग हिन्दू धर्म में करवा चौथ और अहोई अष्टमी नामक त्यौहारों में किया जाता है। इससे अर्घ्य दिया जाता है। इस तरह के पात्र तांबे, चाँदी व पीतल के भी होते हैं। इस करक या करवा पात्र को श्री गणेश का स्वरूप मानते करक के दान से सुख, सौभाग्य (सुहाग), अचल लक्ष्मी एवं पुत्र की प्राप्ति होती है, ऐसा शास्त्र सम्मत है। ऐसी भी मान्यता व अटूट विश्वास है कि करक दान से सब मनोरथों की प्राप्ति होती है।
डकैत (1987 फ़िल्म)

समीक्षाएँ

good film impressive direction
भारत 22

भारत 22 एक नया एक्सचेंज ट्रेडेड फंड (ईटीएफ) है जिसका उद्घाटन ४ अगस्त २०१७ को भारत के तत्कालीन केन्द्रीय वित्त मंत्री श्री अरुण जेटली ने किया। ‘भारत 22’ में केन्द्रीय सार्वजनिक क्षेत्र उपक्रमों (सीपीएसई), सार्वजनिक क्षेत्र के बैंकों के 22 शेयर शामिल हैं। पोर्टफोलियो विविधता से भरे इस ईटीएफ में छह सेक्टर (बुनियादी सामग्री, ऊर्जा, वित्त, एफएमसीजी, औद्योगिक इकाइयां एवं उपयोगिता उपक्रम) शामिल हैं।
१४ नवंबर २०१७ को इसे निवेशकों के लिए खोला गया।
अंकुश

अंकुश (elephant goad, bullhook) एक औजार है जिसका उपयोग हाथियों के प्रशिक्षण एवं उनको नियंत्रित करने के लिए किया जाता है।
एसिटलकोलिन

एसिटलकोलिन एक कार्बनिक यौगिक है।
जिब्राल्टर का ध्वज

विवरण

ध्वज को वर्ष 1982 में नियमित किया गया था। यह दो एक के बाद एक सफेद रंग की व एक लाल रंग की क्षैतिज पट्टियों से बना हुआ है। इसके बीच में तीन मीनारदार कैसल है, जो पूर्ण रूप से झंडे के सफ़ेद भाग में स्थित है। कैसल के मुख्य प्रवेशद्वार से स्वर्ण रंग की चाबी लटकी हुई है जिसका मुख्य भाग लाला रंग की पट्टी के केंद्र में है। जिब्राल्टर का ध्वज अन्य ब्रिटिश प्रवासी शासित प्रदेशो से इस तरह है अलग है कि इसमें ब्रिटिश प्रतीक का प्रयोग नहीं है। इसका ध्वज जिब्राल्टर में स्थित किसी भी कैसल से मेल नहीं खाता है परन्तु यह माना जाता है कि यह जिब्राल्टर की गढ़ी का प्रतीक है। कैसल से लटकी हुई चाबी इसकी महत्वता को दर्शाती है।
दहेज प्रतिबंध अधिनियम, १९६१

धारा-3

दहेज लेने या देने का अपराध करने वाले को कम से कम पाँच वर्ष के कारावास साथ में कम से कम पन्द्रह हजार रूपये या उतनी राशि जितनी कीमत उपहार की हो, इनमें से जो भी ज्यादा हो, के जुर्माने की सजा दी जा सकती है।
लेकिन शादी के समय वर या वधू को जो उपहार दिया जाएगा और उसे नियमानुसार सूची में अंकित किया जाएगा वह दहेज की परिभाषा से बाहर होगा।

धारा 4

दहेज की मांग के लिए जुर्माना-
यदि किसी पक्षकार के माता पिता, अभिभावक या रिश्तेदार प्रत्यक्ष या परोक्ष रूप से दहेज की मांग करते हैं तो उन्हें कम से कम छः मास और अधिकतम दो वर्षों के कारावास की सजा और दस हजार रूपये तक जुर्माना हो सकता है।

धारा 4ए

किसी भी व्यक्ति द्वारा प्रकाशन या मिडिया के माध्यम से पुत्र-पुत्री के शादी के एवज में व्यवसाय या सम्पत्ति या हिस्से का कोई प्रस्ताव भी दहेज की श्रेणी में आता है और उसे भी कम से कम छह मास और अधिकतम पाँच वर्ष के कारावास की सजा तथा प्रन्द्रह हजार रूपये तक जुर्माना हो सकता है।

धारा 6

यदि कोई दहेज विवाहिता के अतिरिक्त अन्य किसी व्यक्ति द्वारा धारण किया जाता है तो दहेज प्राप्त करने के तीन माह के भीतर या औरत के नाबालिग होने की स्थिति में उसके बालिग होने के एक वर्ष के भीतर उसे अंतरित कर देगा। यदि महिला की मृत्यु हो गयी हो और संतान नहीं हो तो अविभावक को दहेज अन्तरण किया जाएगा और यदि संतान है तो संतान को अन्तरण किया जाएगा।

धारा 8ए

यदि घटना से एक वर्ष के अन्दर शिकायत की गयी हो तो न्यायालय पुलिस रिपोर्ट या क्षुब्ध द्वारा शिकायत किये जाने पर अपराध का संज्ञान ले सकेगा।
बस्तर का दशहरा

छत्तीसगढ़ के बस्तर क्षेत्र में मनाया जाने वाला दशहरा अपने विशेष स्वरूप के कारण प्रसिद्ध है। बस्तर का दशहरा दुनिया का सबसे लंबे समय तक चलने वाला लोक पर्व माना जाता है। अपनी अनोखी संस्कृति की वजह से बस्तर वैश्विक स्तर पर हमेशा चर्चा में रहा है। इसमें दन्तेश्वरी देवी की पूजा-अर्चना की जाती है। जगदलपुर के दन्तेश्वरी मन्दिर में विशेष पूजा कार्यक्रम किया जाता है।
उच्छंगराय नवलशंकर ढेबर

उच्छंगराय नवलशंकर ढेबर (1905–1977) भारतीय स्वतन्त्रता के सेनानी थे जो १९४८ से १९५४ तक सौराष्ट्र राज्य के मुख्यमन्त्री रहे। १९५५ से १९५९ तक वे भारतीय राष्ट्रीय कांग्रेस के अध्यक्ष थे। १९६२ में वे भारत की तीसरी लोकसभा के लिए राजकोट से निर्वाचित हुए थे।
फ़ातिमा शेख़

फ़ातिमा शेख़ एक भारतीय शिक्षिका थी, जो  सामाजिक सुधारकों, ज्योतिबा फुले और सावित्रीबाई फुले की सहयोगी थी। 
फ़ातिमा शेख़ मियां उस्मान शेख की बहन थी, जिनके घर में ज्योतिबा और सावित्रीबाई फुले ने निवास किया था जब फुले के पिता ने दलितों और महिलाओं के उत्थान के लिए किए जा रहे उनके कामों की वजह से उनके परिवार को घर से निकाल दिया था। वह  आधुनिक भारत में सभ से पहली मुस्लिम महिला शिक्षकों में से एक थी और उसने फुले स्कूल में दलित बच्चों को शिक्षित करना शुरू किया। ज्योतिबा और सावित्रीबाई फुले, फातिमा शेख के साथ, दलित समुदायों में शिक्षा फैलाने का आरोप लगाया।
फ़ातिमा शेख़ और सावित्रीबाई फुले ने महिलाओं और उत्पीड़ित जातियों के लोगों को शिक्षा देना शुरू किया, स्थानीय लोगों द्वारा उन्हें धमकी दी गई। उनके परिवारों को भी निशाना बनाया गया था और उन्हें अपनी सभी गतिविधियों को रोकना या अपने घर छोड़ने का विकल्प दिया गया था उन्होंने स्पष्ट रूप से बाद का चयन किया।
जब फूले दम्पत्ती को उनकी जाति और न ही उनके परिवार और सामुदायिक सदस्यों ने उन्हें उनके इस काम में साथ नहीं दिया। आस-पास के सभी लोगों द्वारा त्याग दिया गया, जोड़ी ने आश्रय की तलाश में रहने और समाज के उत्पीड़न के लिए अपने शैक्षिक सपने को पूरा करने के लिए। अपनी खोज के दौरान, वे एक मुस्लिम आदमी उस्मान शेख में आए, जो पुणे के गंज पेठ में रह रहे थे (तब पुना के नाम से जाना जाता था)। उस्मान शेख ने फुले के जोड़ी को अपने घर की पेशकश की और परिसर में एक स्कूल चलाने पर सहमति व्यक्त की। 1848 में, उस्मान शेख और उसकी बहन फातिमा शेख के घर में एक स्कूल खोला गया था।
यह कोई आश्चर्य नहीं था कि पूना की ऊंची जाति से लगभग सभी लोग फ़ातिमा और सावित्रीबाई फुले के खिलाफ थे, और सामाजिक अपमान के कारण उन्हें रोकने की भी कोशिश थी। यह फातिमा शेख था जिसने हर संभव तरीके से दृढ़ता से समर्थन किया और सावित्रीबाई के समर्थन का समर्थन किया।
फातिमा शेख ने सावित्रीबाई फुले के साथ उसी स्कूल में पढ़ना शुरू किया। सावित्रीबाई और फातिमा सागुनाबाई के साथ थे, जो बाद में शिक्षा आंदोलन में एक और नेता बन गए थे। फातिमा शेख के भाई उस्मान शेख भी ज्योतिबा और सावित्रीबाई फुले के आंदोलन से प्रेरित थे। उस अवधि के अभिलेखागारों के अनुसार, यह उस्मान शेख था जिन्होंने अपनी बहन फातिमा को समाज में शिक्षा का प्रसार करने के लिए प्रोत्साहित किया।
जब फातिमा और सावित्रीबाई ने ज्योतिबा द्वारा स्थापित स्कूलों में जाना शुरू कर दिया, तो पुणे से लोग स्वयं को परेशान करते थे और उन्हें दुरुपयोग करते थे। वे पत्थर फेकते थे और कभी-कभी गाय का गोबर उन पर फेंका गया था क्योंकि यह अकल्पनीय था।
कॉलेज स्ट्रीट कॉफी हाउस

कॉलेज स्ट्रीट कॉफी हाउस प्रेसिडेंसी कॉलेज के सामने स्थित कोलकाता का एक विख्यात काफ़ीघर है। यह प्रेसिडेंसी कॉलेज और कलकत्ता विश्वविद्यालय में पढ़ने वाले छात्रों और कोलकाता की अन्य मशहूर हस्तियों के मिलने-जुलने का एक लोक-प्रिय स्थल (अड्डा) माना जाता है। कलकत्ता (कोलकाता) के सांस्कृतिक इतिहास में इस काफ़ीघर ने एक महत्वपूर्ण भूमिका निभाई है। मन्ना डे ने इसी काफ़ीघर पर अपना मशहूर गाना कॉफी हाउसर सेई आदत्ता बनाया है।
गीतारहस्य

रचना

अग्रेजों की गुलामी का दौर था। 1910 के नवम्बर की शुरुआत ही हुई थी। तबके बर्मा की मांडले जेल में लोकमान्य बाल गंगाधर तिलक कैद थे। वहीं पर एक सुबह उन्होंने महसूस किया कि बरसों से जिस गीता पर लिखना चाहते थे, वह समय आ गया है।
अपने धुआंधार राजनीतिक जीवन से उन्हें कोई समय मिल नहीं पाता था। लेकिन जब भी वह जेल में होते, तो गीता उनके जेहन में चली आती। वह गीता से बेहद प्रभावित थे। लेकिन उसकी व्यात्रया को ले कर परेशान रहते थे। अपने समय और समाज के मुताबिक गीता को देखना और समझना चाहते थे। एक थके हुए गुलाम समाज को जगाने के लिए वह गीता को संजीवनी बनाना चाहते थे।
जब उन्हें तीसरी बड़ी जेल हुई, तो उन्होंने उस पर काम शुरू कर दिया। वह काम, जिसकी नींव बहुत पहले शायद उनके मन पर पड़ गई थी। 16 साल की उम्र में अपने मरणासन्न पिता को मराठी में गीता सुनाई थी। तभी से गीता को लेकर एक किस्म का लगाव हो गया था। बाद में जब धीरे-धीरे उम्र पकने लगी और समझ बढ़ने लगी, तो गीता के तमाम रहस्य खुलने लगे। उन्हें दिक्कत यह हुई कि गीता की तमाम टीकाएं संसार से दूर ले जानेवाली यानी निवृत्ति मार्ग दिखाने वाली थीं। और तिलक का मन यह मानने को तैयार ही नहीं था कि गीता जैसी किताब आपको महज मोक्ष की ओर ले जाने वाली है। आखिर अर्जुन को युद्ध के लिए तैयार करनेवाली गीता निरे मोक्ष की बात कैसे कर सकती है! इसीलिए उन्होंने कहा, "मूल गीता निवृत्ति प्रधान नहीं है। वह तो कर्म प्रधान है।"
गीतारहस्य को महज पांच महीने में पेंसिल से ही उन्होंने लिख डाला था। एक दौर में लगता था कि शायद ब्रिटिश हुकूमत उनके लिखे को जब्त ही कर ले। लेकिन उन्हें अपनी याददाश्त पर बहुत भरोसा था। इसीलिए अपने बन्धुओं से कहा था, "डरने का कोई कारण नहीं। हालांकि बहियां सरकार के पास हैं। लेकिन तो भी ग्रंथ का एक-एक शब्द मेरे दिमाग में है। विश्राम के समय अपने बंगले में बैठकर मैं उसे फिर से लिख डालूंगा।"
स्टार प्लस

इतिहास

एक अंग्रेज़ी चैनल के रूप में 21 फरवरी 1992 में शुरू हुआ। तब यह अमेरिकी धारावाहिक को अंतर्राष्ट्रीय में प्रसारित करता था। यह भारत में ज़ी टीवी के साथ मिल कर हिन्दी चैनल के रूप में विकसित हुआ। लेकिन एक समाचार कंपनी ने इस चैनल को खरीद लिया। उसके बाद ज़ी टीवी और स्टार प्लस के मध्य का रिश्ता समाप्त हो गया और स्टार प्लस ने अपना स्वयं का ही हिन्दी धारावाहिक दिखाना शुरू कर दिया। इसका 81% लाभ अमेरिकी कंपनी फॉक्स एंटर्टेंमेंट समूह के पास जाता है।
बौद्धिक सम्पदा

बौद्धिक सम्पदा (Intellectual property) किसी व्यक्ति या संस्था द्वारा सृजित कोई संगीत, साहित्यिक कृति, कला, खोज, प्रतीक, नाम, चित्र, डिजाइन, कापीराइट, ट्रेडमार्क, पेटेन्ट आदि को कहते हैं। जिस प्रकार कोई किसी भौतिक धन (फिजिकल प्रापर्टी) का स्वामी होता है, उसी प्रकार कोई बौद्धिक सम्पदा का भी स्वामी हो सकता है। इसके लिये बौद्धिक सम्पदा अधिकार प्रदान किये जाते हैं। आप अपने बौद्धिक सम्पदा के उपयोग का नियंत्रण कर सकते हैं और उसका उपयोग कर के भौतिक सम्पदा (धन) बना सकते हैं। इस प्रकार बौद्धिक सम्पदा के अधिकार के कारण उसकी सुरक्षा होती है और लोग खोज तथा नवाचार के लिये उत्साहित और उद्यत रहते हैं।
बौद्धिक संपदा कानून के तहत, इस तरह बौद्धिक सम्पदा का स्वामीकॊ अमूर्त संपत्ति के कुछ विशेष अधिकार दियॆ है, जैसॆ कि संगीत, वाद्ययंत्र साहित्य, कलात्मक काम, खोज और आविष्कार, शब्दों, वाक्यांशों, प्रतीकों और कोई डिजाइन.
क्र्य म्न कम होत
प्रजापिता ब्रह्माकुमारी ईश्वरीय विश्वविद्यालय

स्थापना

इस संस्‍था की स्‍थापना दादा लेखराज जी ने की, जिन्‍हें व आज हम प्रजापिता ब्रह्मा के नाम से जानते हैं।
दादा लेखराज अविभाजित भारत में हीरों के व्‍यापारी थे। वे बाल्‍यकाल से ही धार्मिक प्रवृत्ति के थे। 60 वर्ष की आयु में उन्‍हें परमात्‍मा के सत्‍यस्‍वरूप को पहचानने की दिव्‍य अनुभूति हुई। उन्‍हें ईश्‍वर की सर्वोच्‍च सत्‍ता के प्रति खिंचाव महसूस हुआ। इसी काल में उन्‍हें ज्‍योति स्‍वरूप निराकार परमपिता शिव का साक्षात्‍कार हुआ। इसके बाद धीरे-धीरे उनका मन मानव कल्‍याण की ओर प्रवृत्‍त होने लगा।
उन्‍हें सांसारिक बंधनों से मुक्‍त होने और परमात्‍मा का मानवरूपी माध्‍यम बनने का निर्देश प्राप्‍त हुआ। उसी की प्रेरणा के फलस्‍वरूप सन् 1937 में उन्‍होंने इस विराट संगठन की छोटी-सी बुनियाद रखी। सन् 1937 में आध्‍यात्मिक ज्ञान और राजयोग की शिक्षा अनेकों तक पहुँचाने के लिए इसने एक संस्‍था का रूप धारण किया।
इस संस्‍था की स्‍थापना के लिए दादा लेखराज ने अपना विशाल कारोबार कलकत्‍ता में अपने साझेदार को सौंप दिया। फिर वे अपने जन्‍मस्‍थान हैदराबाद सिंध (वर्तमान पाकिस्‍तान) में लौट आए। यहाँ पर उन्‍होंने अपनी सारी चल-अचल संपत्ति इस संस्‍था के नाम कर दी। प्रारंभ में इस संस्‍था में केवल महिलाएँ ही थी।
बाद में दादा लेखराज को ‘प्रजापिता ब्रह्मा’ नाम दिया गया। जो लोग आध्‍या‍त्मिक शांति को पाने के लिए ‘प्रजापिता ब्रह्मा’ द्वारा उच्‍चारित सिद्धांतो पर चले, वे ब्रह्मकुमार और ब्रह्मकुमारी कहलाए तथा इस शैक्षणिक संस्‍था को ‘प्रजापिता ब्रह्माकुमारी ईश्‍वरीय विश्‍व विद्यालय’ नाम दिया गया।
इस विश्‍वविद्यालय की शिक्षाओं (उपाधियों) को वैश्विक स्‍वीकृति और अंतर्राष्‍ट्रीय मान्‍यता प्राप्‍त हुई है।

अन्तर्राष्ट्रीय संयोजन

ब्रह्माकुमारीज़ का अन्तर्राष्ट्रीय मुख्यालय भारत के माउण्ट आबू में स्थित है। राष्ट्रीय स्तर पर आयोजित की गयी अनेक गतिविधियों को सामान्यत: स्थानीय लोगों द्वारा ब्रह्माकुमारीज़ के ईश्वरीय नियमों के आधार पर और वहाँ के उस क्षेत्र के अपने नियमों और कायदों के आधार पर संचालित किया जाता है। अन्तर्राष्ट्रीय स्तर पर की जाने वाली गतिविधियों को विभिन्न देशों में स्थित कार्यालयों के माध्यम से संचालित किया जाता है, जैसे लण्डन, मॉस्को, नैरोबी, न्यूयॉर्क और सिडनी।
हरिपुर ज़िला

नाम की जड़े

'हरिपुर' का नाम सिख साम्राज्य के सम्राट रणजीत सिंह के मशहूर सिपहसालार हरी सिंह नलवा पर पड़ा है। इस पूरे क्षेत्र पर उन्होंने अफ़ग़ान नियंत्रण ख़त्म करके सिख साम्राज्य के अधीन कर लिया था। १८२२ में उन्होंने ही हरिपुर शहर की स्थापना की थी।

इतिहास

हरिपुर ज़िला प्राचीन गंधार संस्कृति के ठीक केंद्र में स्थित है। जब सिकंदर महान ने भारत पर हमला बोला तो तक्षशील-समेत इस पूरे इलाक़े को 'पूर्वी गंधार' बुलाया जाता था और इसकी सरहदें पूर्व में कश्मीर तक पहुँचती थीं। बहुत से इतिहासकारों का मानना है कि वेदों के कई मन्त्रों कि रचना इसी क्षेत्र में सिन्धु नदी के किनारे की गई थी। मौर्य साम्राज्य के ज़माने में जब बिन्दुसार सम्राट थे तो उनके आगे जाकर जग-प्रसिद्द होने वाला पुत्र अशोक महान इस क्षेत्र का राज्यपाल था। तिब्बती बौद्ध-कथाओं के अनुसार अशोक की आगे जाकर मृत्यु भी इसी इलाक़े में हुई।
आगे चलकर इस पूरे क्षेत्र पर पश्तून नियंत्रण हो गया। जब सिख साम्राज्य का सूर्योदय हुआ तो सिक्खों ने पूरे हज़ारा क्षेत्र पर क़ब्ज़ा कर लिया। १८१९ में सिखों ने बरकज़​ई अफ़ग़ानों को हराकर उनसे कश्मीर और उत्तरी हज़ारा छीन लिया। १८२१ में महाराजा रणजीत सिंह के सिपहसालार हरि सिंह नलवा ने अपना कश्मीर के राज्यपाल का कार्यकाल ख़त्म किया तो उन्हें महाराजा द्वारा पख़ली और धमतौर​ के क्षेत्र जागीर में बख़्शे गए। १८२२ में उन्होंने कोट नजीबुल्लाह के मुकद्दम मुशर्रफ़ की राय मानते हुए हरिपुर शहर की बुनियाद रखी। इस इलाक़े में पश्तूनों और सिखों के बीच पहले काफ़ी घमासान लड़ाईयाँ हो चुकी थी इसलिए उन्होंने पूरी बस्ती के इर्द-गिर्द एक चार ग़ज़ मोटी और १६ ग़ज़ ऊँची दीवार बनवाई। इस क़िले का नाम हरिकिशनगढ़ रखा गया। धीरे-धीरे इलाक़ा शांत हो गया और १८३५ में जब जर्मन यात्री बैरन होयगेल (Baron Heugel) यहाँ से गुज़रा तो उसने पाया की यह रक्षा-दीवार काफ़ी ढह चुकी थी क्योंकि अब इसकी ज़रुरत नहीं महसूस की जा रही थी।
हरिपुर फलता-फूलता गया और एक विस्तृत शहर और ज़िला बन गया। मार्च १८४९ में जब अंग्रेज़ों ने सिख साम्राज्य पर क़ब्ज़ा करके उसे ब्रिटिश राज का हिस्सा बना दिया तो यह इलाक़ा भी उसका भाग हो गया। जेम्ज़ ऐबट (James Abbott) हज़ारा क्षेत्र का पहला डिप्टी कमिश्नर बना और हरिपुर हज़ारा का मुख्यालय। उसके १८४९-१८५३ के कार्यकाल में हरिपुर का यही प्रशासनिक स्थान रहा लेकिन उसके जाने के बाद ऐब्टाबाद का शहर निर्मित हुआ और वह मुख्यालय बन गया। ऐबट द्वारा हरिपुर शहर और उसके हरिकिशनगढ़ क़िले की तस्वीर प्रसिद्द है।

विवरण

हरिपुर के ७०% लोग हिन्दको भाषा बोलते हैं जो पंजाबी की एक उपभाषा है। इसके अलावा यहाँ उर्दू, पश्तो, गोजरी (गुज्जर भाषा), पहाड़ी (डोगरी) और पोटोहारी भी बोली जाती हैं। यह ख़ैबर-पख़्तूनख़्वा प्रांत के अधिक विकसित इलाक़ों में गिना जाता है - यहाँ का साक्षरता दर प्रांतीय स्तर से ऊँचा और परिवारों में बच्चों की औसत संख्या प्रांतीय स्तर से नीची है। इसमें कई कॉलेज हैं, जिसमें दो पोस्ट-ग्रैजुएट कॉलेज और चार लड़कियों के डिग्री कॉलेज शामिल हैं। हरिपुर राष्ट्रीय राजधानी इस्लामाबाद के नज़दीक है और यहाँ से फल-सब्ज़ियाँ इस्लामाबाद और पेशावर दोनों भेजी जाती हैं। इधर उद्योग भी काफ़ी पनपा है और ज़िले में चीन के सहयोग से बना कैक्टस फ़र्टिलाईज़र​ कारख़ाना पूरे देश के लिए रासायनिक खाद बनता है।
हरिपुर में तीन तहसीलें हैं - हरिपुर तहसील, ग़ाज़ी तहसील और ख़ानपुर तहसील।
निराशा (मनोदशा)

निराशा  एक स्थिति है जो निम्न मनोदशा और काम के प्रति अरुचि को दर्शाती है। उदास व्यक्ति दुखी, उत्सुक हो सकता है, खाली, निराश, बेबस, बेकार, दोषी, चिड़चिड़ा या बेचैन होता है। इसमे व्यक्ति की जो गतिविधियों उसके लिए आनन्ददायक थी उसमे अपनी रूचि खो सकता है, भूख न लगना या ज़्यादा खाना, या ध्यान केंद्रित समस्याओं का अनुभव होना, विवरण याद करने या निर्णय लेना, और आत्महत्या का विचार या प्रयास करना हो सकता है। अनिद्रा, जल्दी जागना, अत्यधिक निंद्रा, थकान, ऊर्जा की हानि, या दर्द या पाचन दर्द जेसी समस्याओं के लिए प्रतिरोधी या उपचार उपलब्ध है।

निराशा की विशेष बीमारियों

मनोरोग के कई लक्षण में से निराशा को एक मुख्य लक्षण माना जाता है। निराशा को रोगों के समूह में मनोदशा को प्राथमिक खलल पहुँचाने वाला माना जाता है। उन के भीतर, प्रमुख "अवसादग्रस्तता विकार (MDD)", को सामान्यतः प्रमुख अवसाद कहा जाता है, या "नैदानिक अवसाद", एक व्यक्ति की ऐसी स्थिति है जहाँ दो या अधिक असतत प्रमुख अवसादग्रस्तता है। "द्यस्थ्य्मिया" एक पुरानी निराशा की स्थिति है और ऐसे लक्षण है जिनमें से प्रमुख अवसादग्रस्तता प्रकरण की गंभीरता को पूरा नहीं करते. द्विध्रुवीय विकार से पीड़ित लोगों को प्रमुख अवसादग्रस्तता का भी अनुभव हो सकता है।
मनोदशा के बाहर भी, पुराना द्यस्थ्य्मिया एक सामान्यतः विकार है जो बॉर्डर लाइन व्यक्तित्व को भी दर्शाता है। समायोजन विकार के साथ उदास मन एक अवसादग्रस्तता प्रकरण है जो मनोवैज्ञानिक के जवाब को अभिज्ञेय घटना या स्ट्रेस्सर को प्रदर्शित करता है, इसमें भावनात्मक या व्यवहार लक्षण एक महत्वपूर्ण लेकिन प्रमुख निराशा के मापदंड को उत्पन्न नहीं कर रहा हैं।
गैर मनोरोग चिकित्सा की बीमारियों के कारण की चर्चा को देखने के लिया देखे डिप्रेशन (अंतर).

फिजियोलॉजी या तंत्र

निराशा मस्तिष्क (न्यूरोट्रांसमीटर) में पदार्थों में परिवर्तन के साथ जुडी हुई है। तंत्रिका कोशिकाओं को संवाद करने में मदद कराती है जेसे सेरोटोनिन दोपमिने और नोरेपिनेफ्रिने . इन न्यूरोट्रांसमीटर को आनुवांशिकी, हार्मोनल परिवर्तन, दवाओं के लिए प्रतिक्रिया, उम्र बढ़न, मस्तिष्क चोटे, मौसमी / प्रकाश चक्र में परिवर्तन से प्रभावित हो सकते हैं और अन्य चिकित्सा शर्तें.

मूल्यांकन

एक पूर्ण रोगी के चिकित्सा का इतिहास, भौतिक मूल्यांकन और संपूर्ण लक्षण का मूल्यांकन निराशा का कारण निर्धारित करने में मदद करता है। मानकीकृत प्रश्नावली, निराशा के लिए हैंमिल्टन रेटिंग स्केल और बेक अवसाद सूची. के लिए सहायक है।
एक डॉक्टर आमतौर पर अन्य कारणों की जांच करने के लिए एक चिकित्सा परीक्षा करता है। इनमें शामिल हैं रक्त परीक्षण TSH और थ्यरोक्सिन मापना और हाइपोथायरायडिज्म को अलग करना; चयापचय की बाधा को दूर करने के लिए बुनियादी इलेक्ट्रोलाइट्स और सीरम कैल्शियम; और प्रणालीगत. संक्रमण और जीर्ण रोग को दूर करने क लिए ESR सहित पूर्ण रक्त की गिनती. दवाओं या अल्कोहल का दुरुपयोग करने से जो प्रतिकूल प्रतिक्रिया होती है उसके कारण से भी निराशा होती है। [[टेस्टोस्टेरॉन|टेस्टोस्टेरोन के /0} स्तर से ह्य्पोगोनादिस्म का निदान]] किया जाता है जो पुरुषों में निराशा पैदा करता है,
व्यक्तिपरक संज्ञानात्मक शिकायतें बड़े उदास लोगों में दिखाई देती हैं, लेकिन वे देमेंतिंग विकार के शुरुआत की सूचना देते हैं जैसे अल्जाइमर रोग. संज्ञानात्मक परीक्षण और ब्रेन इमेजिंग मनोभ्रंश निराशा से भेद करने में मदद कर सकते हैं। एक सीटीस्कैन मस्तिष्क विकृति को अलग करता है जेसे मानसिक, तेजी से शुरुआत या असामान्य 
लक्षण. जांच एक प्रकरण के बाद आम तौर पर दोहराया नहीं करते जब तक कि वहाँ चिकित्सा के संकेत हो।
सुरेश चव्हाणके

अपराध

इनके ऊपर अपनी ही चैनल की एक पत्रकार का बलात्कार करने का आरोप है। अप्रैल २०१७ में इन्हें उत्तर प्रदेश पुलिस ने सामुदायिक दंगा भड़काने के आरोप में गिरफ्तार कर लिया था।
विज्ञापन और दृश्य प्रचार निदेशालय

विज्ञापन और दृश्य प्रचार निदेशालय (डीएवीपी) भारत सरकार की एक नोडल एजेंसी है जिसका कार्य भारत सरकार के विभिन्न मंत्रालयों और सार्वजनिक क्षेत्र के उपक्रमों और स्वायत्तशासी निकायों के लिए विज्ञापन करना है। विज्ञापन एवं दृश्य प्रचार निदेशालय,  केंद्र सरकार के  विभिन्न मंत्रालयों और विभागों तथा इसके स्वायत्तशासी उपक्रमों के लिए विज्ञापन व दृश्य प्रचार का काम देखता है| इसके कार्यों में रेलवे को छोड़ कर शेष समस्त केंद्रीय मंत्रालयों विभागों व कार्यालयों तथा सार्वजनिक उपक्रमों के लिए विज्ञापन जारी करना मुद्रित प्रचार सामग्री जैसे पुस्तिकाएं पोस्टर फोल्डर आदि तैयार करना है|
                             इसके कार्य में प्रमुख रूप से शामिल है-{A} डिस्पले विज्ञापनों का प्रारूप तैयार करना, उनका उत्पादन तथा जारी करना व वर्गीकृत विज्ञापन को जारी करना|(B) पुस्तिका, ब्राउज़र, फोल्डर, कैलेंडर व पोस्टर जैसी मुद्रित सामग्रियों का उत्पादन एवं वितरण|(C)  वाह्य दृश्य प्रचार सामग्रियों, जैसे - दीवार लेखन, होल्डिंग, साइनबोर्ड, सिनेमा स्लाइड्स का निर्माण| (D) प्रदर्शनों का आयोजन दीवार समाचार पत्रों का उत्पादन देश कि विज्ञापन एजेंसियों वह समाचार पत्रों को सरकारी विज्ञापन हेतु मान्यता प्रदान करना निदेशालय का मुखिया भारतीय सूचना सेवा का वरिष्ठ अधिकारी होता है जिसे निदेशक कहा जाता है समाचार पत्रों के लिए विज्ञापन देने हेतु मान्यता का कार्य दिल्ली स्थित मुख्यालय करता है निदेशालय के दो क्षेत्रीय कार्यालय बेंगलुरु और गुवाहाटी में स्थित है इसके अलावा दो क्षेत्रीय वितरण कार्यालय कोलकाता और चेन्नई में है निदेशालय के प्रदर्शनी विभाग के शाखा कार्यालय देश के विभिन्न भागों में स्थित है जिनका कार्य सरकारी नीतियों कार्यक्रमों ऐतिहासिक महत्व के विषय पर प्रदर्शनी आयोजित करना है यह प्रदर्शनी या अक्षर राज्य व केंद्र सरकार के अन्य विभागों के समन्वय सहयोग से लगाई जाती है अधिकतर प्रदर्शनी या फोटो पर आधारित होती है प्रगति मैदान में प्रतिवर्ष लगने वाले इंडिया इंटरनेशनल ट्रेड फेयर निदेशालय का भी एक पंडाल होता है इसी प्रकार प्रयाग और हरिद्वार में लगने वाले कुंभ वह माघ मेला में आदि में भी प्रदर्शनी के पंडाल लगाए जाते हैं प्रदर्शनी की किसी एक थी या विषय को लेकर लगाई जाती है जिससे उस विषय पर जनता को जागरूक किया जा सके भारत का स्वतंत्रता संग्राम संसद के 50 वर्ष लोक नायक जयप्रकाश व्यक्तित्व व कृतित्व प्लस पोलियो व एड्स जैसे विषयों पर निदेशालय ने हाल ही के वर्षों में प्रदर्शनी लगाई है|
वर्तमान

इस समय जो भी हम देख रहे हैं, सुन रहे है, और महशूश करने के बाद जो भी इस समय में कर रहे हैं, वही वर्तमान है।

orZeku le; og gS tks fd dHkh Hkh okil ugh vkrk gS thou dk izR;sd {k.k dherh gh ugh cfYd lqugjk Hkh gS cl mldks le>us dh t;:jr gS
आयरलैंड क्रिकेट टीम का बांग्लादेश दौरा

वनडे सीरीज

साल 2007 से अब तक 9 मैचों की 6 (उसमें विश्व कप) सीरीज हुई हैं। उसमें बांग्लादेश ने 1 सीरीज और 0 आईसीसी टूर्नामेंट जीते हैं।

टी20ई सीरीज

साल 2009 से अब तक 5 मैचों की 6 (उसमें विश्व कप) सीरीज हुई हैं। उसमें बांग्लादेश ने 0 विश्व कप और 1 सीरीज जीता है।